જુવેનાઈલ ડાયાબીટીસ ફાઉન્ડેશન રાજકોટ દ્વારા ગત ૧૬ વર્ષથી નિ:સ્વાર્થપણે સેવાયજ્ઞના ભગીરથ કાર્ય કરી રહ્યા છે ત્યારે જે પરીવારનાં બાળકો ટાઈપ-૧ ડાયાબીટીસ એટલે કે જુવેનાઈલ ડાયાબીટીસથી પીડાઈ રહ્યા છે તેઓને પ્રોત્સાહિત કરવા અને મોટીવેટ કરવા એક વિશેષ કાર્યક્રમનું આયોજન કરવામાં આવ્યું હતું જેમાં ઈન્ટરનેશનલ મોટીવેટર અને બીએપીએસ સંસ્થા સાથે સંકળાયેલા જ્ઞાનવત્સલદાસજી સ્વામી વિશેષ ઉપસ્થિત રહ્યા હતા સાથો સાથ ટીવી સીરીયલના ખ્યાતનામ કલાકાર અનંગ દેસાઈ, ભવ્ય ગાંધી, ધર્મેશ મહેતા ઉપસ્થિત રહી જુવેનાઈલ ડાયાબીટીસથી પીડાતા બાળકોને પ્રોત્સાહન આપવા આવી પહોંચ્યા હતા અને તેઓએ જણાવતા કહ્યું હતું કે, જુવેનાઈલ ડાયાબીટીસ સંપૂર્ણપણે નિયંત્રણમાં લાવી શકાય છે જો તેના માટે યોગ્ય અને નિષ્ઠાપૂર્વક તકેદારી રાખવામાં આવે.